雖然佢弗曾得到足夠个正式教育，法拉第是歷史丄頂有得影響力个科學家之一。實際而言，佢常莊畀認為是科學史丄最優秀个實驗家。佢詳細个研究垃載流導線四周个磁場，想出了磁場線个點子，噶咾建立起電磁場个概念。法拉第觀察到磁場會影響光線个傳播，佢尋出來兩者之間个關係。佢發現爻電磁感應个原理、抗磁性、法拉第電解定律。佢發明爻一種電磁旋轉機器，箇就是乃朝電動機个雛型。由於法拉第个努力，電磁現象開始出現於有得實際用途个科技發展。法拉第垃化學丄也邪氣有得建樹，佢發現了苯，研究氯晶籠化合物，發明了本生燈个早期形式及氧化數，同時也推廣了陽極、陰極、電極及離子等術語。佢最終當上了第一位也是頂重要个大英皇家科學研究所个富勒化學教授。